text: John satte skoene 
  03 juni 2015 kl. 09.18
  Socialdemokratisk folketingskandidat advarer mod Venstres nulvækst-politik med parade af sko til Jobcentret i Fredericia
  
  Sko efter sko i en lang række på vej ind i Jobcentret i Fredericia. Den socialdemokratiske folketingskandidat John Nyborg lave de i dag onsdag en lille happening for at advare folk mod Venstres nulvækst-politik.
  - Det vil betyde fyringer og dermed flere arbejdsløse, siger han til TV SYD.
  Fagforbundet FTF har regnet på sagen. Det vil ifølge beregningerne koste 137 arbejdsløse i Fredericia og 1944 i Sydjylland.
  - Det vil jeg gerne vise med de her sko, for der vil komme flere arbejdsløse i køen, hvis Venstre kommer til, siger John Nyborg.
  John Nyborg går i øvrigt i skostørrelse 41. Om han går i for små sko, kan man selv afgøre den 18. juni.
  